Dewleta tirke ya îşxalkere wextêkî verê cû awa Îstasyonê Elûkî birnabî. Naye ra dima herêma Rojawanî de seba kêmîya awe tengîyêka pîle qewimîyaye. Şaredarîya Şarî ya Şedade seba ke hewcedarîya şarî peyda bikera pê tankeran awe kirişnena şarî.
Şaredarîye de bi temamî 8 tankerê awe estê û 15 tankerê neweyî zî do bêrê kîrakerdene. Tankerî Hesekê ra yenî û 600 dewan rê awe vila kenê.
Hemsereka Şaredarîya Şarî ya Şedade Husam El Taanî derheqê mesele de qisey kerd û vat: ''Eke Şedade de îstasyonê awe bêrê tamîrkerdene mesele do çareser biba. Dewleta tirke û cerganê ci 7 reyî awa Elûkî birnaye. Şedade û dewanê ci de awa şimitişî çin a. Coka ma xîret kenê ke Hesekê ra awe bîyarê.''
